Ga-Lali Gastehuis | LekkeSlaap
Ons 3-ster-gastehuis is 'n oorspronklike plaashuis op 'n veilige landgoed, omring deur 'n inheemse tuin. Dit is gerieflik halfpad tussen Johannesburg en Pretoria geleë. Die huis is 'n plattelandse herehuis wat in 'n Spaanse styl getooi is. Die werf is reusagtig met baie bome en 'n klein boord neutebome. Hier sal jy so tuis soos by jou eie huis voel!
Die kamers is smaakvol opgeknap. Die hoofslaapkamer het 2 dubbelbeddens. Daar is 2 slaapkamers met driekwartbeddens en 2 ander met dubbelbeddens. Die atmosfeer is luuks, stil en ontspanne. Dit is 'n ideale oornagplek tydens jou sakereis in Pretoria of Johannesburg.
Dié gastehuis het 'n mooi agterstoep wat toegang bied tot die grasperk met 'n swembad en bome. Die kamers het elkeen 'n luukse en suite-stort, 'n dubbelbed met katoenlinne, 'n TV met sekere DStv-kanale, en 'n pragtige badkamer met 'n verhitte handdoekreling.
Die hoofslaapkamer het slaapplek vir 'n gesin. Die ander 2 slaapkamers het Franse deure wat na buite lei en 'n middeldeur tussenin vir 'n gesin. Die eetkamer lei na die mini-konferensiefasiliteit en die ruim kombuis vorm 'n lekker kuierarea saam met die ontvangsarea.
Ga-Lali is op 'n lowerryke landgoed in Centurion, Raslouw geleë. Dit is uit die stadsgewoel maar tog net 5 minute se ry vanaf Raslouw en The Reeds-winkelentrum. Dis net 10 minute se ry vanaf Centurion se winkelsentrum. Daar is tientalle ander winkelsentrums wat net enkele minute se ry weg is, soos Menlyn, Brooklyn, en Sandton en Johannesburg se sakekerns.